Diari Oficial de la Generalitat Valenciana


Sumari del DOGV 7390, del 28-10-2014 (2014/9763)

Subhasta d'un bé immoble a Puçol.
---------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9763


Organisme emissor
:   Notaria de Gracia Lourdes Gregori Romero

Tipus de document
:   Subhasta

Subhasta d'un bé immoble a Puçol. [2014/9763]  
Jo, Gracia Lourdes Gregori Romero, notària del Col·legi de València, amb residència a Puçol, faig saber:  
Que en la meua notaria, sítia a Puçol, a instàncies de l'entitat Sociedad de Garantia Recíproca de la Comunitat Valenciana es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada :  
I. Descripció. Urbana. Nau industrial en terme de Puçol, partida del Marqueret o Barranc de Pasqual (parcel·la AT 2), definida tota ella en planta baixa, excepte una porció d'entresolat que dóna a la fatxada principal, per a neteges, vestuaris, menjador i oficines amb accessos per escales interiors. Comprén una total superfície construïda de mil cinc-cents vint-i-huit metres quadrats, i ocupa en planta mil dos-cents quaranta-quatre metres quadrats, sent la superfície útil de mil quatre-cents huitanta-un metres quatre decímetres quadrats. S'assenta sobre una parcel·la de tres mil trenta-cinc metres cinquanta-huit decímetres quadrats, reculada per tots els seus límits, amb espai per a eixamplament i aparcament de vehicles. Confronta pel nord amb el carrer A; sud, carrer B; este, parcel·la 643-473-969 d'Inmuebles Peris, SL, i oest, parcel·la 216 d'Enrique, José María i Dolores Amigó García. Quota: 2,7012 per cent.  
II. Inscripció. Inscrita en el Registre de la Propietat de Puçol, al tom 2167, llibre 275 de Puçol, foli 167, finca número 19240.  
III. Referència cadastral. En el moment de redactar esta escriptura, la part atorgant no l'ha aportada, conforme exigix l'article 51.1 de la Llei 13/1996, de 13 de desembre.  
IV. Requeriments i notificacions. S'ha realitzat el requeriment de pagament sense èxit a la mercantil deutora i les notificacions als titulars de càrregues posteriors, d'acord amb el que disposen els articles 236.c i 236.d del Reglament Hipotecari.  
V. Llei 1/2013. Com a conseqüència de la seua entrada en vigor, el procediment de la subhasta a realitzar es regirà per l'article 129 de la Llei Hipotecària i concordants del seu Reglament Hipotecari, sent la Llei d'Enjudiciament Civil aplicable amb caràcter supletori i amb les condicions següents:  
1a Lloc i data de celebració. Serà electrònica en cas de trobar-se en funcionament el portal de subhastes que ha de disposar l'Agència Estatal del Boletín Oficial del Estado, i en cas contrari tindrà lloc en la meua notaria, sítia a Puçol (València), carrer d'Alacant, número 30, d'acord amb el Reglament Hipotecari.  
La subhasta única se celebrarà el dia 24 de novembre de 2014 a les 10.30 hores.  
Sent el tipus de subhasta la quantitat de dos-cents noranta-cinc mil euros amb zero cèntims (295.000,00 euros), coincident amb el valor de taxació.  
2a Vivenda habitual. Tractant-se d'una entitat mercantil i d'una nau industrial, no cal consideració ni acreditació del caràcter habitual de la propietat objecte del procediment.  
3a Documentació. De conformitat amb allò que disposa l'article 668 de la Llei d'Enjudiciament Civil i 236.f.4 del Reglament Hipotecari, faig constar:  
Les certificacions registrals, i si és el cas la titulació sobre les propietats objecte de subhasta, així com la documentació a què es referixen els articles 236.a i 236.b del Reglament Hipotecari, estan de manifest i poden consultar-se en la notaria de dilluns a divendres de 09.30 a 13.30 hores.  
S'entendrà que tota persona licitadora accepta com a suficient la titulació existent, i ha d'identificar-se de forma suficient i declarar conéixer les condicions generals i particulars de la subhasta.  
Les càrregues, els gravàmens i els assentaments anteriors a la hipoteca que s'execute continuaran subsistents, i pel sol fet de participar en la subhasta el licitador els admet i accepta i queda subrogat en la responsabilitat derivada d'aquells, si la rematada s'adjudicara a favor seu.  
4a Depòsit. Les persones licitadores, excepció feta del creditor, hauran de consignar prèviament a la subhasta, en xec nominatiu, en la meua notaria, sítia a Puçol (València), carrer d'Alacant, número 30, una quantitat equivalent al 5 per cent del valor de taxació, i hauran de presentar resguard de la dita consignació.  
Això per aplicació del que disposa l'article 647.1.3.a de la Llei d'Enjudiciament Civil i sense perjuí del que establix l'article 236.h del Reglament Hipotecari.  
Podran fer-se postures per escrit en plec tancat, i acompanyar el justificant de depòsit previ fins al moment de la subhasta. Només l'adjudicació a favor del creditor requeridor o la rematada a favor d'ell o d'un creditor posterior podrà fer-se a qualitat de cedir a un tercer.  
  
Quan la millor postura siga igual o superior al 70 per cent de l'avalue, s'aprovarà la rematada a favor del millor postor, qui en el termini de 20 dies haurà de consignar en la meua notaria, en l'adreça abans indicada per a efectuar el depòsit previ, la diferència entre el que deposita i el preu total de l'acabament. Si la postura oferida en la subhasta fóra inferior al 70 per cent del valor pel qual el bé haguera eixit a subhasta, caldrà ajustar-se al que disposa l'article 670 de la Llei d'Enjudiciament Civil. De no haver-hi postors el creditor podrà demanar l'adjudicació en la forma prevista en l'article 671 de la Llei d'Enjudiciament Civil.  
5a Dies inhàbils. Serà aplicable a la present l'article 130 de la Llei d'Enjudiciament Civil, relatiu als dies inhàbils, per la qual cosa entenc que seran inhàbils, a més dels diumenges i festius, els dissabtes i els dies del mes d'agost als efectes de còmput de terminis i realització de tràmits o celebració de subhastes.  
6a Esta publicació servix de notificació en forma al deutor hipotecant per si no es localitza i no pot ser notificat per correu certificat.  
  
  
Puçol, 24 d'octubre de 2014.- La notària: Gracia Lourdes Gregori Romero.